
PARLAMENTUL ROMÂNIEI

CAMERA DEPUTAŢILOR
	Comisia juridică, de disciplină și imunități
	Comisia pentru sănătate și familie
	Comisia pentru apărare, ordine publică și siguranță națională
	Comisia pentru tehnologia informației și comunicațiilor

	Nr.4c-13/97

București,11.10.2022
                                                         PLx 51
	Nr.4c-10/63
	Nr. 4c-15/33
	Nr.4c-19/38


BIROUL PERMANENT
AL 

CAMEREI DEPUTAȚILOR

	
	


Vă înaintăm, alăturat, RAPORTUL COMUN asupra proiectului de Lege pentru aprobarea Ordonanţei de urgenţă a Guvernului nr.129/2021 privind implementarea formularului digital de intrare în România, trimis cu adresa nr. PLx. 51/2022 din 21 februarie 2022.
În raport cu obiectul şi conţinutul său, proiectul de lege face parte din categoria legilor ordinare.
	PREȘEDINTE,

Laura-Cătălina Vicol-Ciorbă
	PREȘEDINTE,

Dr. Nelu TĂTARU
	PREȘEDINTE,

Laurențiu-Dan Leoreanu

	PREȘEDINTE,

Sabin Sărmaș

RAPORT COMUN 

asupra proiectului de Lege pentru aprobarea Ordonanţei de urgenţă a Guvernului nr.129/2021 privind implementarea formularului digital de intrare în România
În conformitate cu prevederile art.95 și 117 alin.(3) din Regulamentul Camerei Deputaţilor, republicat, Comisia pentru sănătate şi familie, Comisia juridică, de disciplină şi imunităţi, Comisia pentru apărare, ordine publică şi siguranţă națională și Comisia pentru tehnologia informaţiei şi comunicaţiilor au fost sesizate spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.129/2021 privind implementarea formularului digital de intrare în România, trimis cu adresa nr. PLx. 51/2022 din 21 februarie 2022 şi înregistrat la Comisia pentru sănătate și familie cu nr. 4c-10/63 din 1 martie 2022.
Proiectul de lege are ca obiect de reglementare implementarea formularului digital de intrare în România. Potrivit expunerii de motive, proiectul vizează identificarea contacţilor unei persoane infectate cu virusul SARS-CoV-2 pentru prevenirea expunerii persoanelor la COVID-19. Cu cel mult 24 de ore înainte de intrarea pe teritoriul României, persoanele au obligația de a completa Formularul digital de intrare în România. În vederea completării formularului, se utilizează Sistemul informatic integrat Formular digital de intrare în România, denumit în continuare SII-FDIR.
În conformitate cu prevederile art. 75 din Constituția României, republicată, şi ale art.92 alin.(9) din Regulamentul Camerei Deputaților, republicat, Camera Deputaților este Cameră Decizională.
Consiliul Legislativ a avizat favorabil proiectul de Ordonanță de Urgență, conform avizului cu nr. 995/15.12.2021.
Comisia pentru egalitatea de şanse pentru femei şi bărbaţi a avizat favorabil proiectul de Lege, potrivit avizului cu nr. 4c-20/50 din 1 martie 2022.
Comisia pentru administraţie publică şi amenajarea teritoriului a avizat favorabil proiectul de Lege, potrivit avizului cu nr. 4c-7/53 din 8 martie 2022.

Comisia pentru drepturile omului, culte și problemele minorităților naționale a avizat negativ proiectul de lege, potrivit avizului cu nr. 4c-6/87 din 24 martie 2022.


În conformitate cu prevederile art. 62 şi 64, din Regulamentul Camerei Deputaţilor, republicat, cu modificările și completările ulterioare, membrii celor patru Comisii au examinat iniţiativa legislativă în ședințe separate.
Comisia juridică, de disciplină și imunități a examinat proiectul de lege în şedinţa din data de 11 octombrie 2022.

La dezbateri, membrii Comisiei juridice, de disciplină și imunități au fost prezenți conform listei de prezență. 
Comisia pentru sănătate și familie a dezbătut proiectul de lege în ședința desfășurată în data de 29 martie 2022. La lucrările Comisiei au fost prezenți deputați conform listei de prezență.
Comisia pentru apărare, ordine publică și siguranță națională a dezbătut proiectul de lege în ședința desfășurată în data de 15 martie 2022. La lucrările Comisiei au fost prezenți deputați conform listei de prezență.
Comisia pentru tehnologia informației și comunicațiilor a dezbătut proiectul de lege în ședința desfășurată în data de 15 martie 2022. La lucrările Comisiei au fost prezenți deputați conform listei de prezență.
Prin adoptarea acestui raport, cu amendamentele admise în anexă, se propune Plenului Camerei Deputaților respingerea Ordonanței de urgență a Guvernului nr.129/2021 privind implementarea formularului digital de intrare în România, având în vedere abrogarea acesteia prin Ordonanța de urgență a Guvernului nr.22/2022, în contextul încetării stării de alertă instituite pe teritoriul României şi, respectiv, încetarea aplicabilității măsurilor adoptate pentru prevenirea şi combaterea pandemiei de COVID-19, aplicabile persoanelor care intră pe teritoriul României. 
În urma dezbaterilor membrii celor patru Comisii au hotărât, cu majoritate de voturi, întocmirea unui raport de adoptare a proiectului de Lege cu amendamente admise. 
În raport cu obiectul de reglementare şi conținutul său, proiectul de Lege face parte din categoria legilor ordinare.
	PREȘEDINTE,

Laura-Cătălina Vicol-Ciorbă
	PREȘEDINTE,

      Dr. Nelu TĂTARU
	PREȘEDINTE,

Laurențiu-Dan Leoreanu

	PREȘEDINTE,

Sabin Sărmaș



	         SECRETAR,

Ladanyi Laszlo-Zsolt
	      SECRETAR,

Liviu-Ioan Balint
	        SECRETAR,

       Dumitru Rujan 
	SECRETAR,

Radu-Daniel Miruță


Anexă PLx.51/2022
AMENDAMENTE  ADMISE
	Nr.

crt.
	Forma adoptată de Senat
	Amendamente admise
	Motivare

	1. 
	Titlul Legii

LEGE pentru aprobarea Ordonanţei de urgenţã a Guvernului nr.129/2021 privind implementarea formularului digital de intrare în România

	Titlul Legii

LEGE pentru respingerea Ordonanţei de urgenţã a Guvernului nr.129/2021 privind implementarea formularului digital de intrare în România

	

	2. 
	Articol unic. – Se aprobă Ordonanţa de urgenţã a Guvernului nr.129 din 15 decembrie 2021 privind implementarea formularului digital de intrare în România, publicată din Monitorul Oficial al României, partea I, nr.1190 din 15 decembrie 2021
	Articol unic. – Se respinge Ordonanţa de urgenţã a Guvernului nr.129 din 15 decembrie 2021 privind implementarea formularului digital de intrare în România, publicată în Monitorul Oficial al României, partea I, nr.1190 din 15 decembrie 2021
	S-a abrogat prin OUG 22/2022

